En 40-årig mand er fundet blødende i Skagen efter knivstik.

Klokken 18 modtog Nordjyllands Politi en anmeldelse om, at en mand var fundet blødende på Trindelvej i Skagen. Heine Hansen ved Nordjyllands Politi oplyser, at der ved ambulancens ankomst kunne konstateres, at manden, der er 40 år og fra Nordjylland, havde skader efter knivstik. Manden havde mistet en del blod, men er ikke livstruet. - Vi har ikke haft mulighed for at afhører den 40-årige, grundet hans tilstand, siger Heine Hansen. Politiet er på stedet og arbejder med hunde i området. Vidner til episoden, eller andre der måtte have oplysninger til sagen, opfordres til at ringe til Nordjyllands Politi på 114.